На основу члана 44. став 2. Закона о култури („Службени гласник Републике Србије“, број 72/09, 13/16, 30/16- испр., 6/20, 47/21, 78/21 и 76/23), члана 37. став 1. тачка 20) Статута Града Ниша ("Службени лист Града Ниша", број 88/08, 143/16 и 18/19) и члана 15. став 2. Одлуке о оснивању Народнoг музеја Ниш ("Службени лист Града Ниша", број 2/11- пречишћен текст, 115/16, 99/20 и 85/21),

 Скупштина Града Ниша, на седници одржаној \_\_\_\_\_\_\_\_\_\_\_\_\_\_, донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Програм рада Народнoг музеја Ниш за 2025. годину, 02 бр. 824/9-24, који је донео Управни одбор ове установе, на седници одржаној 20.12.2024. године.

 II Програм рада Народнoг музеја Ниш за 2025. годину реализоваће се у складу са Финансијским планом ове установе за 2025. годину.

 III Решење доставити Народном музеју Ниш, Градској управи за друштвене делатности и Градској управи за финансије.

Број:

У Нишу,

**СКУПШТИНА ГРАДА НИША**

Председник

 Проф. др Игор Новаковић

***О б р а з л о ж е њ е***

На основу члана 44. став 1. тачка 5. Закона о култури („Службени гласник Републике Србије“, број 72/09, 13/16, 30/16- испр., 6/20, 47/21, 78/21 и 76/23), члана 15. став 1. тачка 5) Одлуке о оснивању Народнoг музеја Ниш ("Службени лист Града Ниша", број 2/11 – пречишћен текст, 115/16, 99/20 и 85/21) и члана 36. став 1. тачка 6. Статута Народног музеја Ниш, управни одбор Народног музеја Ниш, на седници одржаној 20.12.2024. године, донео је Програм рада Народног музеја Ниш за 2025. годину, број 02 бр. 824/9-24, и доставио га Градској управи за друштвене делатности на даљу надлежност.

За 2025. години Народни музеј Ниш планира активности које ће се одржавати током целе године, поред изложби, радионица и предавања, а биће организован и додатни програм у сарадњи са другим установама културе, образовним установама и појединцима који чине културну сцену нашег града и земље

У 2025. години стручни сарадници Музеја ће активно учествовати у процесу израде техничке докумантације за нову зграду Музеја, за коју је у претходном периоду израђено идејно решење. Музеј је припремио пројектну документацију за изградњу Археолошког центра на Медијани и у сарадњи са Градом радиће на његовој реализацији.

У 2025. години наставиће се рад на систематском истраживању праисторијског налазишта Хум, као и на истраживању резиденцијалног комплекса Константинове виле у Медијани и простора античког Наиса. Такође је планиран рад на простору општина Алексинац, Сврљиг и Дољевац у сарадњи са колегама из Филозофског факултета у Београду – департмана за археологију и Археолошкох института.

Наставља се рад на стручној обради постојеће музејске грађе по збиркама, унос у програм ИМУС и категоризација културних добара, а планирано је да се се настави рад на креирању 3D модела комплекса Константинове виле у Медијани, обавиће се и дигитализација аудио трака са сведочењима преживелих логораша.

 Од предвиђених бројних изложби у 2025. години, издвајају се две изложбе: „Представе српских владара на предметима из збирки Музеја“, „Омладинске радне акције“, као и гостујуће изложбе.

 У оквиру издавачке делатности у 2025. години, планирају се следеће публикације: Зборник Музеја бр.33, каталог изложбе „Омладинске радне акције“, каталог изложбе „Тера сигилата лампе из приватне колекције“, репринт водичa и флајера за све објекте.

Чланом 32. Одлуке о буџету Града Ниша за 2025. годину („Сл. лист Града Ниша“, број 144/24) прописано је да „надлежни директни корисници буџетских средстава врше расподелу средстава индиректним корисницима у оквиру својих одобрених апропријација“. Иста одредба прописује и обавезу корисника да доносе план за коришћење одобрене апропријације – финансијски план. У складу са наведеним, управни одбор Установе донео је Финансијски план Народног музеја Ниш за 2025. годину, који је у циљу целовитог сагледавања Програма достављен у прилогу.

Имајући у виду да је Програм рада Народног музеја Ниш за 2025. годину сачињен у складу са законом, прописима Града и циљевима оснивања Установе, Градска управа за друштвене делатности је израдила нацрт Решења о давању сагласности на Програм рада Народног музеја Ниш за 2025. годину, као у диспозитиву.

 вршилац дужности начелника

 Градске управе за друштвене делатности

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Миљан Петровић